**ΣΕΜΙΝΑΡΙΟ 4**

**Το Επιχειρηματικό Σχέδιο**

**Θεματική ενότητα 1**

**Εισαγωγή**

* Το επιχειρηματικό σχέδιο είναι ένα κείμενο που περιγράφει μία επιχείρηση, τους στόχους της, τις στρατηγικές της, το κοινό στο οποίο απευθύνεται και οικονομικές προβλέψεις. Είναι ένα οργανωμένο σχέδιο για το μέλλον της επιχείρησης. Τα επιχειρηματικά σχέδια μπορεί να διαφέρουν πολύ ως προς το μέγεθος, το στυλ και το περιεχόμενο, αλλά είναι σημαντικό να είναι ρεαλιστικά, πρακτικά και να αναθεωρούνται συχνά. Δεν πρέπει μόνο να κατευθύνουν μία επιχείρηση, αλλά και να αποτελούν σημείο αναφοράς για την αξιολόγηση της επιχείρησης.
* Η ομάδα σου θα δημιουργήσει μία παρουσίαση, στην οποία θα περιλαμβάνονται όλα τα βασικά σημεία ενός επιχειρηματικού σχεδίου. Ο αντιπρόσωπος της ομάδας σου θα πάρει μέρος σε ένα τελικό διαγωνισμό, όπου θα επιλεγεί η καλύτερη διεθνή επιχειρηματική ιδέα.

**Θεματική ενότητα 2**

**Η τελική παρουσίαση**

Προτού ξεκινήσετε να φτιάχνετε το τελικό επιχειρηματικό σχέδιο, πρέπει να συμφωνήσετε με όλα τα μέλη της διεθνούς επιχειρηματικής σας ομάδας σε δύο βασικά σημεία:

1. Ποιος θα δουλέψει και σε ποιο τμήμα της παρουσίασης
2. Τι είδους λογισμικό θα χρησιμοποιήσετε τελικά, για να ενώσετε όλα τα τμήματα και να τα παρουσιάσετε μπροστά στην επιτροπή που θα επιλέξει την καλύτερη ιδέα.

Η παρουσίαση των επιχειρηματικών ιδεών πρέπει να περιλαμβάνει τα εξής στοιχεία:

* Εξήγηση της ιδέας
* Εξήγηση του ονόματος και του λόγκο
* Οργανόγραμμα Διευθύνσεων Εταιρείας
* Ρόλοι και ανθρώπινο δυναμικό
* Έρευνα αγοράς- οργανόγραμμα
* Έρευνα ανταγωνιστών
* Είδος εταιρίας
* Η έδρα της επιχείρησης
* Στρατηγική διαφήμισης
* Εμπορικές συμφωνίες
* Γραφειοκρατική διαδικασία
* Στρατηγικές αγοράς
* Εκτίμηση του budget για τρία χρόνια
* Οικονομικές προϋποθέσεις
* Ευχαριστίες

Για να γίνει πιο εύκολη η δημιουργία των επιχειρηματικών σχεδίων, είναι χρήσιμο τα παραπάνω στοιχεία να μοιραστούν σε τέσσερις υποομάδες:

* **Υποομάδα 1**

Είναι η χώρα των μαθητών που δημιούργησαν το λόγκο και την εικόνα της ιδέας.

* **Υποομάδα 2**

Είναι η χώρα των μαθητών όπου θα ανοιχτεί η εταιρία.

* **Υποομάδα 3**

Είναι η χώρα των μαθητών που έχουν στο πρόγραμμα σπουδών το μάθημα «Οικονομικά».

* **Υποομάδα 4**

Είναι η χώρα των μαθητών που έχουν στο πρόγραμμα σπουδών το μάθημα «Μάρκετιγκ».

**ΥΠΟΟΜΑΔΑ 1**

Οι υποχρεώσεις σας είναι:

* Δημιουργία γραφικών για τη βελτίωση της παρουσίασης
* Προετοιμασία επιπρόσθετου προωθητικού υλικού (φυλλάδια, πόστερ, βίντεο, ιστοσελίδες, σελίδες κοινωνικής δικτύωσης κ.τ.λ.)
* Συλλογή όλου του υλικού από τις άλλες υποομάδες
* Προετοιμασία της τελικής παρουσίασης

Καθήκοντα:

* Δημιουργήστε ένα google group και προσκαλέστε όλα τα μέλη της διεθνούς επιχειρηματικής ομάδας, για να συμμετέχουν.
* Βρείτε το κατάλληλο λογισμικό για την τελική σας παρουσίαση
* Office PowerPoint (αν το έχουν όλες οι υποομάδες)
* [OpenOffice Impress](https://www.openoffice.org/product/impress.html)
* [Prezi](https://prezi.com/) ή [Emaze](https://www.emaze.com/) ή [SlideDog](http://slidedog.com/) ή [Google Slide](https://www.google.com/slides/about/) ή απλώς το δωρεάν λογισμικό παρουσίασης της google.

**ΥΠΟΟΜΑΔΑ 2**

Οι υποχρεώσεις σας είναι:

* Ορισμός του απαραίτητου ανθρώπινου δυναμικού
* Καθορισμός του ρόλου όλων των μαθητών στις διεθνείς ομάδες
* Προετοιμασία όλης της απαιτούμενης γραφειοκρατικής διαδικασίας για το ξεκίνημα της επιχείρησης
* Καθορισμός και περιγραφή της έδρας της επιχείρησης

Καθήκοντα:

* Φτιάξτε ένα οργανόγραμμα χρησιμοποιώντας δωρεάν λογισμικό, όπως [gliffy](https://www.gliffy.com/uses/org-chart-software/) ή [smart draw](https://www.smartdraw.com/organizational-chart/examples/)
* Μιλήστε με τα μέλη της διεθνούς ομάδας σας με [Skype](https://www.skype.com/) και αναθέστε τους ένα ρόλο στην εταιρία
* Επισκεφτείτε έναν σύμβουλο επιχειρήσεων και ζητήστε τη βοήθειά του, για να προετοιμάσετε τα απαιτούμενα έγγραφα.
* Βρείτε το κατάλληλο κτίριο για την εταιρία σας (το οποίο να πωλείται στην πραγματικότητα), ζητήστε φωτογραφίες, χάρτες και υπολογίστε το κόστος ενοικίασης ή αγοράς του.

**ΥΠΟΟΜΑΔΑ 3**

Οι υποχρεώσεις σας είναι:

* Προετοιμασία των «οικονομικών» της παρουσίασης
* Ψάξτε αν και πως μπορείτε να συνάψετε εμπορικές συμφωνίες με άλλες ομάδες
* Καθορίστε ένα σχέδιο επενδύσεων για το ξεκίνημα και την προβολή της επιχειρηματικής σας ιδέας

Καθήκοντα:

* Συγκεντρώστε πληροφορίες από όλες τις άλλες υποομάδες
* Χρησιμοποιήστε ένα online λογισμικό, για να εκτιμήσετε το budget της επιχειρηματικής σας ιδέας σε βάθος τριών χρόνων ([enloop](https://www.enloop.com/) ή [Bplans](http://www.bplans.com/) ή [iPlanner](http://www.iplanner.net/business-financial/online/start.aspx))
* Βρείτε τοπικούς και διεθνείς σπόνσορες
* Ρωτήστε τοπικές τράπεζες για ένα εφικτό πρόγραμμα δανειοδότησης

**ΥΠΟΟΜΑΔΑ 4**

Οι υποχρεώσεις σας είναι:

* Σύγκριση των ερευνών αγοράς που έγιναν σε εθνικό επίπεδο και της έρευνας των ανταγωνιστών
* Περιγραφή της διαδικασίας επιλογής των τελικών target group και της χώρας που επιλέχθηκε να ανοιχτεί η εταιρία
* Εξήγηση της στρατηγικής αγοράς σε εθνικό και ευρωπαϊκό επίπεδο, που τελικά επιλέχθηκε

Καθήκοντα:

* Ψάξτε και περιγράψτε τους βασικούς ανταγωνιστές
* Αναλύστε τα δεδομένα από την έρευνα αγοράς και εξηγήστε πως και γιατί αποφασίσατε να επικεντρωθείτε σε συγκεκριμένο target group και σε συγκεκριμένη χώρα (ή διεθνώς)
* Φτιάξτε ένα video σχετικά με το target group σας και τη στρατηγική αγοράς σας ([stupeflix](https://studio.stupeflix.com/en/) ή [wevideo](https://www.wevideo.com/) ή [kizoa](http://www.kizoa.com/))

**Η τελευταία δραστηριότητα του σεμιναρίου**

Επισκέψεις σε συμβούλους επιχειρήσεων

Οδηγίες για τους εκπαιδευτικούς

* Ένα από τα βασικά σημεία για τη δημιουργία ενός επιχειρηματικού σχεδίου είναι οι εκπαιδευτικοί να έχουν πλήρη επίγνωση των διοικητικών, γραφειοκρατικών και οικονομικών υποχρεώσεων που απαιτούνται για το ξεκίνημα ενός συγκεκριμένου είδους εταιρίας
* Παρόλο που οι εθνικές υποομάδες δε θα δουλέψουν για την προετοιμασία των ίδιων τμημάτων της τελικής παρουσίασης, είναι απαραίτητο όλοι οι μαθητές του προγράμματος να μάθουν τα διαφορετικά είδη εταιριών που υπάρχουν στη χώρα τους, τη γραφειοκρατική διαδικασία για να τις ανοίξουν, τις βασικές αρχές για την εκτίμηση του budget των εταιριών σε βάθος τριών χρόνων και τις οικονομικές προϋποθέσεις που γενικά χρειάζονται.
* Αν το πρόγραμμα σπουδών των μαθητών σας δεν περιλαμβάνει τα σχετικά μαθήματα, η καλύτερη λύση είναι να επισκεφτείτε ένα σύμβουλο επιχειρήσεων ή ένα σχετικό οργανισμό στην περιοχή σας, ώστε οι μαθητές να πάρουν μέρος σε ένα σεμινάριο όσον αφορά τις επιχειρηματικές τους ιδέες.